ZAPISNIK 
44. sjednice Vijeća Mjesnog odbora Trnovčica,
održane 27. siječnja 2025.
u prostorijama mjesne samouprave Trnovčica, Trnovčica 2a
s početkom u 18,00 sati

NAZOČNI ČLANOVI VIJEĆA:
Ivan Matić, Ante Maretić, Matej Crnković, Mirko Gluhak, Robert Šiško, Vesna Šiško i Marija Vuković.
Predsjedava Ivan Matić, predsjednik Vijeća.

Zapisnik vodi Ante Maretić, potpredsjednik Vijeća.


Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 44. sjednicu Vijeća Mjesnog odbora Trnovčica (u dalnjem tekstu: Vijeće).

Bez rasprave,  jednoglasno (7 „za“)  Vijeće prihvaća tekst Zapisnika 43. sjednice Vijeća, održane 16. prosinca 2024., bez izmjena.

Predsjednik daje na glasovanje dnevni red koji je upućen uz poziv za 44. sjednicu Vijeća Mjesnog odbora Trnovčica, dopunjen s dodanim točkama dnevnog reda, nakon čega je tako dopunjeni dnevni red, jednoglasno prihvaćen (7 „za“) i glasi:

DNEVNI RED

1. Program rada Vijeća Mjesnog odbora Trnovčica u 2025. – donošenje;
2. Izvješće o radu Vijeća Mjesnog odbora Trnovčica u 2024.
3. Zahtjev za povremeno korištenje prostora mjesne samouprave, Trnovčica 2a – donošenje zaključka;
· politička stranka Plavi grad;
4. Zahtjev za jednokratno korištenje prostora mjesne samouprave, Trnovčica 2a – donošenje zaključka;
· Katarina Grgić
5. [bookmark: _Hlk189474271]Problematika nepropisnog parkiranja i zaustavljanja na području Mjesnog odbora Trnovčica – donošenje zaključka;
6. [bookmark: _GoBack]Prijedlog za zamjenu rubnjaka u Ulici Trnovčica kbr.6 i postavljanje uspornika prometa u Ulici Trnovčica kod kućnog broja 2 – donošenje zaključka;
7. [bookmark: _Hlk189482036]Podrška za realizaciju manifestacije pod nazivom Malonogometni turnir Dani Trnovčice – donošenje zaključka;
8. Pitanja, prijedlozi i odgovori.


[bookmark: _Hlk83996801][bookmark: _Hlk83996970][bookmark: _Hlk83997592][bookmark: _Hlk83998022][bookmark: _Hlk84000163]Ad 1.	Program rada Vijeća Mjesnog odbora Trnovčica u 2025.

Predsjednik uvodno obrazlaže temu, a nakon toga svi članovi sudjeluju u raspravi.

Vijeće jednoglasno  (7 „za“) donosi

Program rada Vijeća Mjesnog odbora Trnovčica u 2025.

Program prileži zapisniku i njegov je sastavni dio.

Ad. 2. Izvješće o radu Vijeća Mjesnog odbora Trnovčica u 2024.

Vijeće jednoglasno prihvaća Izvješće o radu Mjesnog odbora Trnovčica u 2024.
/Izvješće se nalazi u prilogu zapisnika, te je sastavni dio istog./

Ad 3. Zahtjev za povremeno korištenje prostora mjesne samouprave, Trnovčica 2a 

Predsjednik uvodno obrazlaže temu navodeći kako je politička stranka Plavi grad zatražila predmetno povremeno korištenje prostora mjesne samouprave i to u terminu ponedjeljkom od 19,00 sati, no, navedeni termin je prethodno već odobren drugome korisniku te se stoga političkoj stranci Plavi grad odobrava sljedeći slobodan zatraženi termin i to srijedom od 19,00 do 20,00 sati.

Svi članovi sudjeluju u raspravi.

Vijeće jednoglasno  (7 „za“) donosi

ZAKLJUČAK
o davanju na povremeno korištenje prostora mjesne samouprave bez naknade

1. Vijeće Mjesnog odbora  Trnovčica odobrava povremeno korištenje prostora u objektu mjesne samouprave, Trnovčica 2a, političkoj stranci Plavi grad - srijedom od 19,00 do 20,00 sata (soba 3).
2. Prostor iz točke 1. ovog Zaključka koristit će korisnik iz točke 1. bez naknade.
3. Korisnik iz točke 1. obvezuje se postupati s pažnjom dobrog gospodara u korištenju prostora.


Ad 4.	Zahtjev za jednokratno korištenje prostora mjesne samouprave, Trnovčica 2a 
Svi članovi sudjeluju u raspravi.
Vijeće jednoglasno  (7 „za“) donosi

ZAKLJUČAK

	Odobrava se zahtjev gđe. Katarine Grgić za jednokratno korištenje prostora mjesne samouprave dana 08. veljače 2025. u terminu od 18,00 do 23,00 sata, za obiteljsku proslavu.

Ad. 5. Problematika nepropisnog parkiranja i zaustavljanja na području Mjesnog odbora Trnovčica

[bookmark: _Hlk184032191]Predsjednik uvodno obrazlaže temu, navodeći kako su on i ostali članovi vijeća zaprimili više usmenih, a i u prijašnjem radu Vijeća i pisanih traženja građana da se uvede više „reda“ u parkiranju i zaustavljanju na nogostupima i kolnicima na području Mjesnog odbora Trnovčica, jer se zbog nepropisnog parkiranja i zaustavljanja onemogućava kretanje pješaka nogostupima te vozila kolnicima. Nepropisno parkiranje i zaustavljenih vozila predstavlja problem gotovo na cijelom području Mjesnog odbora Trnovčica, a posebno se ukazuje na područje Ulice Trnovčica u cijeloj dužini. 

Svi članovi sudjeluju u raspravi i ističu kako bi bilo potrebno u svakom slučaju realizirati izgradnju parkirališta koji su predloženi za izgradnju, primjerice parkirališta uz Ulicu II. Retkošica, što je iz nadležnog gradskog ureda Grada Zagreba, najavljeno još tijekom 2021. godine, ali do današnjeg dana nije realizirano. Izgradnjom navedenog parkirališta i primjerice parkirališta u Ulici Ivana Zovka, koje je isto tako planirano za izgradnju bi se uvelo značajnijeg „reda“ u parkiranje i zaustavljanje vozila. Do tada ovo Vijeće moli nadležne u Gradu Zagrebu da osiguraju neometano korištenje nogostupa i kolnika na području cijelog Mjesnog odbora Trnovčica čime bi se znatno doprinijelo sigurnosti svih sudionika u prometu, poglavito onih najranjivijih skupina, kao što su djeca, majke s djecom, stariji i osobe s invaliditetom.
Vijeće jednoglasno  (7 „za“) donosi

ZAKLJUČAK

Vijeće Mjesnog odbora Trnovčica poziva nadležna tijela Grada Zagreba zadužena za promet da osiguraju neometano odvijanje prometa vozila i kretanje pješaka, odnosno  da se poduzmu  potrebne mjere i radnje kako bi se zaustavilo nepropisno parkiranje i zaustavljanje vozila na nogostupima i kolnicima na području cijelog Mjesnog odbora Trnovčica.


Ad 6.	Prijedlog za zamjenu rubnjaka u Ulici Trnovčica kbr.6 i postavljanje uspornika prometa u Ulici Trnovčica kod kbr. 2

Predsjednik uvodno obrazlaže temu navodeći kako se nadležnoj službi za mjesnu samoupravu e-porukom obratio g. Stjepan Valentić u kojoj traži zamjenu rubnjaka na adresi u Ulici Trnovčica kod kućnog broja 6, te postavljanje uspornika odnosno uzdignute plohe u Ulici Trnovčica, kod kućnog broja 2a, na mjestu sadašnjeg pješačkog prijelaza s ugrađenim bljeskalicama.
Svi članovi sudjeluju u raspravi.
Vijeće jednoglasno  (7 „za“) donosi

ZAKLJUČAK

1. Vijeće je razmotrilo zahtjev gosp. Stjepana Valentića za zamjenom rubnjaka za ulaz automobilom u garažu obiteljske kuće u Ulici Trnovčica 6 te postavljanjem uspornika prometa u Ulici Trnovčica kod kbr. 2.
2. Vijeće nakon provedene rasprave, a sukladno uputama nadležnih osoba u Gradskom uredu za mjesnu samoupravu, promet, civilnu zaštitu i sigurnost, upućuje gosp. Stjepana Valentića, da se sa navedenim zahtjevom obrati osobno gore navedenom uredu, Sektoru za promet. 


Ad. 7	Podrška za realizaciju manifestacije pod nazivom Malonogometni turnir Dani Trnovčice

Predsjednik uvodno obrazlaže temu, navodeći kako su Udruga građana 5Plus i Društvo sportske rekreacije „Trnovčica“, zajednički podnijeli zamolbu kojom traže podršku za realizaciju manifestacije DANI TRNOVČICE, u suradnji sa Gradskom četvrti Gornja Dubrava te sa Gradskim uredom za mjesnu samoupravu i to organizacije malonogometnog turnira u sklopu navedene manifestacije. Naime, navedene udruge građana traže podršku i pomoć u pogledu osiguravanja financiranja šatora sa 50 setova klupa i stolova; tri kemijska WC-a (TOI TOI), zatim potrebne zaštitne ograde oko terena te potrebne pehare, medalje i nagrade za rezultate postignute na istome turniru, odnosno na svim natjecanjima koja će biti održana u sklopu manifestacije DANI TRNOVČICE.

Svi članovi Vijeća sudjeluju u raspravi i suglasno ističu kako pružaju potporu organizaciji navedene manifestacije, odnosno organizaciji malonogometnog turnira i drugih natjecanja u boćanju, belotu, odbojci, košarci, koja bi se nastojala organizirati uz osnovno natjecanje u malom nogometu u sklopu manifestacije pod nazivom DANI TRNOVČICE. Navedena manifestacija DANI TRNOVČICE se planira održati u terminu od 20. do 22. lipnja 2025. godine.

Vijeće jednoglasno  (7 „za“) donosi

ZAKLJUČAK

Vijeće Mjesnog odbora Trnovčica izražava punu podršku za organizaciju manifestacije DANI TRNOVČICE u sklopu koje bi se održavala natjecanja, odnosno turniri  u malom nogometu, košarci, boćanju, odbojci i belotu u razdoblju od 20. do 22. lipnja 2025. godine te moli Gradsku četvrt Gornja Dubrava i Gradski ured za mjesnu samoupravu da u najkraćem mogućem roku poduzmu sve potrebne mjere i radnje za osiguravanje sredstava potrebnih za organizaciju DANA TRNOVČICE, poglavito u cilju osiguranja financiranja šatora sa 50 setova klupa i stolova; tri kemijska WC-a (TOI TOI); zatim potrebne zaštitne ograde oko igrališta, odnosno borilišta te potrebnih pehara, medalja i drugih nagrada za rezultate postignute na prethodno navedenim natjecanjima.


Ad 8. Pitanja, prijedlozi i obavijesti

Nakon provedenih rasprava o prethodno navedenim točkama dnevnoga reda nije bilo dodatnih pitanja, prijedloga i obavijesti te je stoga predsjednik Vijeća zaključio sjednicu.

Završeno u 19,10 sati.

KLASA: 024-08/25-003/137
URBROJ: 25-13-11-5/009-2-2
Zagreb, 27. siječnja 2025.

Zapisničar: Ante Maretić
Zapisnik tehnički i stručno obradila: Sandra Šukunda, referent

						                               Predsjednik
    						                    Mjesnog odbora Trnovčica

							                     Ivan Matić

